
Straika Wa klabu Yanga David Molinga asema aliyekuwa kocha mkuu wa klabu hiyo Mwinyi Zahera alimzuia kujiunga na Klabu ya  AS Vita ya Congo ili asaini Yanga. Akizungumza na kituo cha redio cha RFA( Radio FreeAfrica) Molinga amesema Zahera alikuwa akimpigia simu kila mara jambo lililosababisha abadili maamuzi ya kujiunga na vigogo hao wa Congo “Mwinyi Zahera alikatisha dili langu la kutua AS Vita Club ya DRC, alikuwa akinipigia simu sana kunishawishi nitue Yanga sc” Amesema Aidha Molinga amesema kuwa anaumizwa sana na kitendo cha baadhi ya mashabiki wa Yanga na baadhi ya wapenzi wa soka nchini kumkashifu akiwa uwanjani  “Wakati nakuja hapa watu wengi walikuwa Wananitukana sana, lakini mimi sikujali nilikuwa naangalia kazi yangu” ameongeza  Ikumbukwe kuwa David Molinga alijiunga na Yanga mwezi Agosti mwaka 2019 akitokea kwenye klabu ya DC Motema Pembe ya nchini Congo 